Kliimaministeerium

ivo.jaanisoo@kliimaministeerium.ee

peep.siim@kliimaministeerium.ee

dagny.kungus@kliimaministeerium.ee 23.04.2025 nr 4/69

**Pakendiettevõtjate esindusorganisatsioonide**

**täiendav ühispöördumine jäätmereformi teemal**

Eesti Kaubandus-Tööstuskoda, Eesti Toiduainetööstuse Liit, Eesti Keemiatööstuse Liit, Eesti Kaupmeeste Liit, MTÜ Eesti Taaskasutusorganisatsioon ja Tootjavastutusorganisatsioon OÜ esitavad täiendava pöördumise jäätmeseaduse muutmise ja sellega seonduvalt teiste seaduste muutmise seaduse eelnõu kohta. Meie uue pöördumise fookuses on pakendijäätmete käitlusega seotud kulude jaotus, paberi- ja kartongijäätmete käitlemisega seotud kulude jaotus ning võõriste käitlemisega seotud kulude jaotus. Muude teemade osas jääme oma varasemas pöördumises (04.04.2025 nr 4/60) esitatud seisukohtade ja ettepanekute juurde.

**1. Pakendijäätmete käitlusega seotud kulude jaotus**

Tegime oma varasemas pöördumises (04.04.2025 nr 4/60 punkt 3) ettepaneku muuta eelnõud selliselt, et tagatisrahata pakendi jäätmete käitlemise kuludest 80% tasuksid taaskasutusorganisatsioonid ja 20% jäätmevaldajad. Kuna sellise lahenduse korral võib teie hinnangul kaasneda täiendav koormus ja soovite seda vältida, siis pakume välja uue kompromissettepaneku. Eelnõus võiks muuta pakendijäätmete käitlusega seotud kulude jaotust selliselt, et jäätmevaldaja tasub tagatisrahata pakendi jäätmete tekkekohal kogumise veokulud ning taaskasutusorganisatsioon kannab muud pakendijäätmete käitlusega seotud kulud.

Selleks tuleb eelnõus teha järgmised muudatused:

1. Muuta eelnõu § 6 punkti 11 (pakendiseaduse § 152 lg 7) sõnastust järgmiselt:

„(7) Jäätmevaldaja tasub tagatisrahata pakendi jäätmete tekkekohal kogumise veokulud~~st 0,25 eurot kogumiskorra kohta kogumisvahendi äraveo või tühjenduse eest~~.“

1. Jätta eelnõu § 6 punktist 11 välja pakendseaduse § 152 lg 5.
~~(5) Kohaliku omavalitsuse üksuse poolt korraldatud jäätmeveo käigus olmes tekkivate tagatisrahata pakendi jäätmete kogumise kulud hüvitab taaskasutusorganisatsioon hankelepingus määratud ulatuses, arvestades käesoleva seaduse § 15~~~~1~~ ~~lõigetes 1 ja 2 sätestatud kokkulepet ja käesoleva paragrahvi lõikeid 4 ja 7.~~
2. Muuta eelnõu § 6 punkti 11 (pakendiseaduse § 152 lg 6) sõnastust järgmiselt:
„(6) Taaskasutusorganisatsioon hüvitab kohaliku omavalitsuse üksusele ~~käesoleva paragrahvi lõikes 5 ja~~ § 151 lõikes 3 nimetatud kulud kord kalendrikuus.
3. Muuta eelnõu § 6 punkti 10 (pakendiseaduse § 151 lg 3 sõnastust järgmiselt:
„(3) Kohaliku omavalitsuse üksus ja taaskasutusorganisatsioonid lepivad kirjalikult kokku käesoleva seaduse § 15 lõike 10 kohaselt kogutud pakendi ja pakendijäätmete üleandmises taaskasutusorganisatsioonidele jäätmekäitluskoha kaudu ning kogutud pakendi ja pakendijäätmete ~~transpordi- ja~~ ladustamiskulude kandmises taaskasutusorganisatsioonide poolt.“

Meie ettepanekul on mitmeid eeliseid võrreldes eelnõus sisalduva lahendusega, mille kohaselt tasub jäätmevaldaja tagatisrahata pakendi jäätmete tekkekohal kogumise veokulust 0,25 eurot kogumisvahendi äraveo või tühjenduse eest:

* Kohalikul omavalitsusel tekib suurem motivatsioon korraldada olmes tekkivate tagatisrahata pakendi jäätmete kogumine võimalikult kuluefektiivselt, et jäätmevaldajad ei peaks tasuma ebamõistlikult kõrgeid pakendijäätmete tekkekohal kogumise veokulusid. Kuna jäätmevaldaja veokulu sõltub hanke tulemustest, siis saab kohalik omavalitsus kehtestada sellised hanketingimused, millega ei kaasne ebamõistlikke veokulusid. Selleks, et kohalik omavalitsus saaks võimalikult kuluefektiivselt korraldada pakendijäätmete kogumist, võiks eelnõu jätta kohalikele omavalitsustele võimalikult laia kaalutlusruumi, kuidas pakendijäätmeid kokku koguda.
* Meie ettepanek tagab, et tarbijahinnaindeksi muutuse korral ei ole vaja muuta pakendiseadust erinevalt eelnõus sisalduvast lahendusest.
* Ettepanek on kõigile osapooltele arusaadav ja läbipaistev. Näiteks erinevalt eelnõus sisalduvast lahendusest jääb ära küsimus, miks hüvitab jäätmevaldaja just 0,25 eurot kogumisvahendi äraveo või tühjenduse eest.

**2. Paberi- ja kartongijäätmete käitlemisega seotud kulude jaotus**

Oleme jätkuvalt varasemas pöördumises (04.04.2025 nr 4/60 punkt 4) esitatud seisukohal, et eelnõusse tuleb lisada põhimõte, et kohaliku omavalitsuse üksus/jäätmevaldaja peab hüvitama taaskasutusorganisatsioonidele paberi- ja kartongijäätmetega (vanapaberi) käitlemisega seotud kulud, millest on maha arvatud taaskasutusorganisatsioonide teenitud tulu vanapaberi müügist.

Kui seda põhimõtet ei lisata eelnõusse, siis tuleb eelnõust välja jätta põhimõte, et paber- ja kartongpakendijäätmed tuleb koguda koos paberi- ja kartongijäätmetega samasse mahutisse. Kuna vanapaber ei kuulu Euroopa Liidu ega ka Eesti õiguse kohaselt laiendatud tootjavastutuse alla, siis ei tohi vanapaberi käitlemisega seotud kulusid panna taaskasutusorganisatsioonidele, ilma et taaskasutusorganisatsioonidele hüvitatakse vanapaberi käitlemisega seotud kulud.

Seega, kui eelnõusse ei lisandu vanapaberi käitlemisega seotud kulude hüvitamismehhanismi taaskasutusorganisatsioonide jaoks, tuleb eelnõus teha järgmised muudatused:

1. Jätta eelnõust välja § 1 punkt 11.

~~„(3~~~~1~~~~) Paber- ja kartongpakendijäätmed kogutakse koos paberi- ja kartongijäätmetega.“~~

1. Jätta eelnõust välja § 1 punkt 68.

~~„§ 136~~~~23~~~~. Paberi- ja kartongijäätmete materjali põhjal kogumise rakendamine~~

~~Kohaliku omavalitsuse üksus peab viima paberi- ja kartongijäätmete kogumise korralduse kooskõlla käesoleva seaduse § 31 lõikes 3~~~~1~~ ~~sätestatuga uuest korraldatud jäätmeveo tellimisest arvates, kuid mitte hiljem kui 2030. aasta 31. detsembriks.“~~

1. Muuta eelnõu § 6 punkti 9 (pakendiseaduse § 15 lg 4 p 1) sõnastust järgmiselt:

„(4) Tiheasustusalal kogutakse olmes tekkivate tagatisrahata pakendi jäätmed tekkekohal eraldi kogumisvahendisse järgmiselt:

1) paber- ja kartongpakendijäätmed ~~koos paberi- ja kartongijäätmetega~~;

2) joogikartong koos plast- ja metallpakendijäätmetega.“

**3. Võõriste käitlemisega seotud kulude jaotus**

Kui varasemas pöördumises (04.04.2025 nr 4/60 punkt 5) tegime ettepaneku muuta eelnõud selliselt, et taaskasutusorganisatsioonil on õigus nõuda kohalikult omavalitsuselt võõriste käitlemisega seotud kulude hüvitamist sõltumata sellest, kui suures koguses sisaldavad kohaliku omavalitsuse poolt taaskasutusorganisatsioonile üleantavad pakendijäätmed võõriseid, siis nüüd pakume välja kompromisslahenduse, mille kohaselt on taaskasutusorganisatsioonil õigus nõuda kulude hüvitamist üksnes juhul, kui võõriste osakaal on üle 5%.

Selleks tuleb muuta eelnõu § 6 punkti 11 (pakendiseaduse § 152 lg 4) järgmiselt:

„(4) Kui taaskasutusorganisatsioon tõendab, et käesoleva seaduse § 151 lõikes 1 nimetatud jäätmekäitluskohta jõudnud pakendijäätmete võõrise sisaldus ületab ~~1~~5 protsenti kogutud pakendijäätmete mahust, hüvitab kohaliku omavalitsuse üksus taaskasutusorganisatsioonile selliste jäätmetega seotud käitlemiskulud täies ulatuses~~ületatud mahuprotsendi ulatuses~~.“

Loodame, et peate võimalikuks meie ettepanekuid arvesse võtta. Vajadusel oleme valmis oma ettepanekuid täiendavalt selgitama.

Lugupidamisega

/allkirjastatud digitaalselt/

Mait Palts

Eesti Kaubandus-Tööstuskoja peadirektor

Marko Udras

marko.udras@koda.ee 6040070